Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13530

c) A magassági szögnél. A magassági szög értékekre a minimális siklópálya, vagy a 3 fokos siklópálya felett - amelyik az alacsonyabb -, az arányos útirány-vezetési fedésterület maximális szögéig és közvetlenül a megközelítési vonatkoztatási pont felett elhelyezkedő pontban a szögbeli értékben kifejezett útvonal-követési hiba (PFE) határértéknél, az útvonal-követési zaj (PFN) határértéknél és a kormányzási elmozdulási zaj (CMN) határértéknél megengedhető az, hogy lineárisan lecsökkenjenek úgy, hogy a 15 fokos magassági szögnél a határérték a vonatkoztatási pontra meghatározott érték kétszerese legyen. A kormányzási elmozdulási zaj (CMN) értéke közvetlenül a vonatkoztatási pont felett semmilyen esetben sem haladhatja meg a plusz, vagy mínusz 0,07 fokot. A fedésterület egyéb részeiben a magassági szög szektoron belül a minimális siklópályával egyenlő magassági szögtől az arányos fedésterület maximális magassági szögig az arányos fedésterületen belül a távolságnál és az oldalszög értéknél az a) és b) pontban meghatározott értékeket kell alkalmazni. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes